# La representació del fonema /s/: les grafies s, ss, c i ç

# La grafia *s*

El fonema alveolar fricatiu sord /s/ es representa per mitjà de **s**, segons les normes següents:

*a*) A principi de mot: ***s**alut, **s**enyor, **s**ol, **s**uc.*

*b*) Entre consonant i vocal o vocal i consonant:

> *an**s**a, cur**s**ar; a**s**pecte, e**s**tanc.*

*c*) A fi de mot:

> *ca**s**, cremó**s**, go**s**, excel**s**.*

*d*) Després dels prefixos i de les formes prefixades següents:

> **a-** a**s**il·làbic  
> **aero-** aero**s**ol  
> **alti-** alti**s**onant  
> **ambi-** ambi**s**exual  
> **ana-** ana**s**ísmic  
> **ante-** ante**s**ignatura  
> **anti-** anti**s**ocial  
> **antropo-** antropo**s**ociologia  
> **auto-** auto**s**ervici  
> **bi-** bi**s**exual  
> **bio-** bio**s**íntesi  
> **centro-** centro**s**imètric  
> **contra-** contra**s**enya  
> **deca-** deca**s**íl·lab  
> **di-** di**s**èpal  
> **dia-** dia**s**istema  
> **dodeca-** dodeca**s**íl·lab  
> **entre-** entre**s**on  
> **equi-** equi**s**onància  
> **fito-** fito**s**anitari  
> **fono-** fono**s**imbòlic  
> **foto-** foto**s**íntesi  
> **geo-** geo**s**inclinal  
> **hendeca-** hendeca**s**íl·lab  
> **hetero-** hetero**s**exual  
> **hepta-** hepta**s**íl·lab  
> **hexa-** hexa**s**íl·lab  
> **hidro-** hidro**s**oluble  
> **hipo-** hipo**s**ulfit  
> **homo-** homo**s**exual  
> **infra-** infra**s**onor  
> **iso-** iso**s**il·làbic  
> **micro-** micro**s**olc  
> **mono-** mono**s**íl·lab  
> **morfo-** morfo**s**intaxi  
> **multi-** multi**s**ecular  
> **octo-** octo**s**íl·lab  
> **paleo-** paleo**s**iberià  
> **para-** para**s**impàtic  
> **penta-** penta**s**íl·lab  
> **poli-** poli**s**èmia  
> **pre-** pre**s**onorització  
> **psico-** psico**s**omàtic  
> **radio-** radio**s**ensibilitat  
> **semi-** semi**s**alvatge  
> **sobre-** sobre**s**alt  
> **sota-** sota**s**ignat  
> **supra-** supra**s**ensible  
> **tauto-** tauto**s**il·làbic  
> **tele-** tele**sèrie**  
> **tetra-** tetra**s**il·làbic  
> **tri-** tri**s**acàrid  
> **ultra-** ultra**s**ò  
> **uni-** uni**s**ex

*e*) En els mots formants de compostos que s’escriuen amb **s** inicial, tant si es fusionen amb una altra paraula com si s’hi unixen amb guionet: *anarco**s**indicalista, joco**s**eriós, politico**s**ocial; barba-**s**errat, boca-**s**ec, cama-**s**ec, para-**s**ol.*

# La grafia *ss*

El fonema alveolar fricatiu sord /s/ es representa amb **ss** entre vocals: *ba**ss**a, boní**ss**im, opre**ss**ió, pa**ss**ar.*

REMARCA: La grafia **ss**també pot aparéixer entre consonant i vocal en mots formats amb prefixos acabats en **-s** que vagen units a mots començats amb **s:**

> *tran**ss**aharià, tran**ss**exual, tran**ss**iberià, tran**ss**ubstancial, tran**ss**udar, tran**ss**umpte.*

# Les grafies *c* i *ç*

Per raons etimològiques, el fonema /s/ es pot representar també amb les grafies **c** i **ç** en determinats casos.

## 1. S’escriu *ç* davant de les vocals *a*, *o*, *u* i a fi de mot:

*a*) En els sufixos **-ança** i **-ença**:

> *asseguran**ç**a, concordan**ç**a, confian**ç**a, enyoran**ç**a, fian**ç**a, tardan**ç**a, venjan**ç**a; aparen**ç**a, benvolen**ç**a, creixen**ç**a, dolen**ç**a, naixen**ç**a, parten**ç**a, prevalen**ç**a, tinen**ç**a.*

*b*) En altres casos com ara:

> *abra**ç**ar, adre**ç**a, al**ç**ar, amena**ç**a, ca**ç**ar, cal**ç**a, cap**ç**al, comen**ç**ament, for**ç**a, llan**ç**a, ma**ç**a, noven**ç**à, pe**ç**a, pin**ç**a, pla**ç**a, ra**ç**a, tra**ç**a; a**ç**ò, balan**ç**ó, cabe**ç**ó, can**ç**oner, eri**ç**ó, lli**ç**ó, xori**ç**o; conven**ç**ut, for**ç**ut, tor**ç**ut, ven**ç**ut, Vene**ç**uela; adre****ç****, almer****ç****, antifa**ç**, arbo**ç**, ar**ç**, argen**ç**, atro**ç**, auda**ç**, avan**ç**, aven**ç**, balan**ç**, balbu**ç**, bal**ç**, be**ç**, bifa**ç**, bo**ç**, bra**ç**, cabe**ç**, cal**ç**, capa**ç**, capu**ç**, cer**ç**, comen**ç**, comer**ç**, contuma**ç**, cugu**ç**, cun**ç**, descal**ç**, dol**ç**, efica**ç**, embo**ç**, encal**ç**, endre**ç**, enlla**ç**, escor**ç**, escun**ç**, esfor**ç**, esmer**ç**, esquin**ç**, estru**ç**, fa**ç**, fal**ç**, fal·la**ç**, feli**ç**, fera**ç**, fero**ç**, fuga**ç**, gla**ç**, ja**ç**, lla**ç**, llen**ç**, lli**ç**, llu**ç**, loqua**ç**, ma**ç**, mar**ç**, morda**ç**, peda**ç**, perca**ç**, perspica**ç**, pertina**ç**, preco**ç**, proca**ç**, pugna**ç**, rapa**ç**, real**ç**, redre**ç**, refor**ç**, roman**ç**, saga**ç**, sala**ç**, sequa**ç**, sola**ç**, suspica**ç**, tena**ç**, ter**ç**, terli**ç**, tra**ç**, velo**ç**, vera**ç**, viva**ç**, vora**ç**, xori**ç**.*

## 2. S’escriu *c* davant de les vocals *e*, *i*:

> ***c**eba, de**c**ebre, vén**c**er; **c**icló, bi**c**icleta, agèn**c**ia.*